बिजली की ट्रिपिंग बढ़ने से उपभोक्ता हो रहे परेशान
परीक्षा की तैयारी में जुटे युवाओं की पढ़ाई हो रही है प्रभावित
उपभोक्ताओं ने की शिकायत, कोई हल नहीं
भास्कर संवाददाता | भिंड
शहर में पिछले कुछ दिन से हो रही बिजली की ट्रिपिंग से उपभोक्ता परेशान हैं। वहीं परीक्षाओं की तैयारी कर रहे छात्रों की पढ़ाई प्रभावित हो रही है।
स्थिति यह है कि बिजली की अघोषित कटौती से मोहल्लों में पानी की आपूर्ति पर असर पड़ रहा है। इस संबंध में लोगों द्वारा बिजली कंपनी के अधिकारियों से शिकायत की गई है। लेकिन उसके बाद भी अधिकारी ध्यान नहीं दे रहे हैं। शहर के हाउसिंग काॅलोनी, अटेर रोड, इटावा रोड, गोविंद नगर, घास मंडी रोड, गौरी सरोवर किनारे आदि मोहल्लों में 4 से 5 घंटे तक बिजली की अघोषित कटौती की जा रही है। इसके कारण लोगों को परेशानी हो रही है। बिजली कटौती के चलते जहां व्यापार पर असर पड़ रहा है। वहीं पानी आपूर्ति में भी नगरपालिका को समस्या हो रही है। बार-बार बिजली जाने की स्थिति में पानी की टंकियां नहीं भर पा रही हैं। उधर बिजली कंपनी के अधिकारियों का कहना है कि अभी शहर क्षेत्र में मेंटेनेंस का कार्य चल रहा है। इसके कारण बिजली कटौती करनी पड़ रही है। जल्द ही मेंटेनेंस का काम पूरा हो जाएगा।
hin_Deva hin_Deva hin_Deva bho_Deva hin_Deva hin_Deva